Ńdɔ mə ngáyalan nâ: "É é ! Ǎ Ńtondôbə, bəprofɛ́d bâkad bɔ́ nâ: myǎyǐ kig yén ókəŋ bítá, tɔ zie yǎyǐ kig mína bi; mayi mína və́ m̀fǎŋ mvɔí é vóm hí." 14Ńdɔ Ǹtondôbə a ngákad ma nâ: "Miǹnǎl mīlí bəprofɛ́d bákad á dzwé dáma; ma ndzí kig bɔ́ lōm, ma ndzí kig bɔ́ bēndē tɔ dzóm; ma ndzí kig kɔ́bɔ ai bɔ́. Ǹyénán miǹnǎl hīlí, bivwé bí ngám bīlí, biyə́yə̄m yā mīńnə̄m myábán: é mam bəprofɛ́d bákad mínā málā. 15Asú tē ńdɔ ǹkúkúmá a kɔ́bɔ̄ nâ: Bə́profɛ́d bábɔ bəprofɛ́d á dzwé dáma bálā, təge ai nâ mə lóm bɔ̄, a bákad nâ tɔ okəŋ bítá, tɔ zie byâyǐ kig bɔ á ńnam hí, okəŋ bítá ai zie ḿbyā hḿ byáyī bɔ́ mana ai sí, bəprofɛ́d bə́tē ! 16É bǒd yā bavógolo ǹkɔ́bɔ̄ bəprofɛ́d wábán, bâyi woaban á mīǹdzɔ́ŋ yā Yērúzalɛm, bə́ mān wú ai zie ai okəŋ bítá; təge ai é mod yā ā dzəb mim̀bim myábán, tɔ émí bə́yál bábán, ai bɔ́n bábán ai bəngɔn bábán. Mayi bɔ́ kūb ábē dábán ásə̄ á nyɔ́l."